gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7569, del 13-07-2015 (2015/6209)

RESOLUCIÓ de 30 de juny de 2015, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova del grau mitjà de coneixements de valencià.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7569

Data del DOGV
:   13-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6209


Data del document
:   30-06-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * examen

RESOLUCIÓ de 30 de juny de 2015, del president de la Junta Qualificadora de Coneixements de Valencià, per la qual es fa pública la llista de resultats provisionals de la prova del grau mitjà de coneixements de valencià. [2015/6209]  
  
Per Resolució de 9 de març de 2015, de la Direcció General d'Innovació, Ordenació i Política Lingüística, van ser convocades les proves per a l'obtenció dels certificats oficials administratius de coneixements de valencià (DOCV 7491, 24.03.2015). En l'apartat catorze s'indica que el president de la Junta Qualificadora de Coneixements de Valencià farà pública la llista d'aspirants amb la qualificació provisional d'apte o de no apte. Una vegada avaluades les proves corresponents al certificat del grau mitjà de coneixements de valencià del primer període d'exàmens, resolc:  
  
Primer  
Fer pública la llista d'aspirants, amb la qualificació provisional d'apte o de no apte, de les proves del grau mitjà de coneixements de valencià, que està disponible en la Conselleria d'Educació, Cultura i Esport i en les direccions territorials d'Educació, Cultura i Esport. També es poden consultar individualment les qualificacions en la pàgina web www.cece.gva.es/jqcv.  
  
Segon  
Inscriure en el registre de la Junta Qualificadora de Coneixements de Valencià els certificats dels aspirants que resulten aptes en la data d'esta resolució, que serà també la d'expedició dels corresponents certificats.  
  
Tercer  
Contra la decisió de les comissions examinadores es podrà interposar una reclamació davant del president de la Junta Qualificadora de Coneixements de Valencià en el termini de 15 dies hàbils, a comptar des de l'endemà de la publicació de la present resolució en el Diari Oficial de la Comunitat Valenciana.  
  
València, 30 de juny de 2015.- El president de la Junta Qualificadora de Coneixements de Valencià: Vicent Satorres Calabuig.
Diari Oficial de la Generalitat Valenciana


Sumari del DOGV 7541, del 05-06-2015 (2015/5165)

Informació pública de l'alternativa tècnica i proposició juridicoeconòmica per al desenvolupament del programa d'actuació integrada de modificació del pla general d'ordenació urbana de València Ciutat de València, presentades per la mercantil Levante Unión Deportiva, SAD.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7541

Data del DOGV
:   05-06-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/5165


Data del document
:   29-05-2015

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'alternativa tècnica i proposició juridicoeconòmica per al desenvolupament del programa d'actuació integrada de modificació del pla general d'ordenació urbana de València Ciutat de València, presentades per la mercantil Levante Unión Deportiva, SAD. [2015/5165]  
Per la Resolució U-279, de 25 de maig de 2015, dictada pel tinent d'alcalde d'Urbanisme, Vivenda, Ordenació Urbana i Gestió Delegada del Parc Central i del Pla del Cabanyal, en virtut de delegació conferida per la Resolució número 37 de 31 de març de 2015, s'ha disposat:  
  
Sotmetre a informació pública, pel termini de 45 dies hàbils, l'alternativa tècnica i la proposició juridicoeconòmica per al desenrotllament del programa d'actuació integrada de modificació del pla general d'ordenació urbana de València Ciutat de València, presentada per Levante Unión Deportiva, SAD, en règim de gestió pels propietaris i excepció licitatòria, el qual comprén la documentació establida en l'article 111 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP).  
  
En el mencionat termini, comptat des de l'endemà de la publicació de l'anunci d'exposició pública en el Diari Oficial de la Comunitat Valenciana o des de la recepció de la notificació, si és posterior, podran formular-se al·legacions al contingut de la mencionada documentació, de conformitat amb el que preveu l'article 118 de la LOTUP en relació amb l'article 57.1.a d'esta mateixa llei.  
L'expedient administratiu estarà a disposició dels interessats i dels ciutadans en general per a l'examen i la consulta, de 09.00 a 14.00 hores, al Servici d'Assessorament Urbanístic i Programació, ubicat en la segona planta del pati B de l'edifici de la Tabaquera, situat en el carrer d'Amadeu de Savoia, número 11, de València, i es podrà consultar també el text íntegre en la pàgina web municipal www.valencia.es/urbanismo y vivienda/urbanismo/planeamiento y gestión/PAI i altres instruments en tràmit.  
  
València, 29 de maig de 2015.- El secretari: Manuel Latorre Hernández.
Diari Oficial de la Generalitat Valenciana


Sumari del DOGV 7464, del 12-02-2015 (2015/1097)

Notificació de la sentència dictada en el juí verbal número 2602/2009.
----------------------------------------------------------------------

### Dades del document

Número de DOGV
:   7464

Data del DOGV
:   12-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/1097


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el juí verbal número 2602/2009. [2015/1097]  
En el juí verbal 2602/2009 s'ha dictat la resolució que, literalment, diu així:  
  
«Dispositiva  
Estime la demanada interposada per la Comunitat de Propietaris Residencial La Rosaleda contra Cornelia Vant Geloof, declarada en situació processal de rebel·lia, i condemne Cornelia Vant Geloof a pagar a la part demandant la quantitat de 1.125,81 euros, més els interessos, en la forma establida en el fonament jurídic tercer.  
En matèria de costes, haurà d'atindre's al contingut jurídic quart d'esta resolució judicial.  
Publicació. La sentència anterior ha sigut llegida i publicada pel jutge que l'autoritza, mentres celebrava audiència pública en el dia de hui, que és el de la seua data.»  
  
Atés que es desconeix el domicili o la residència actuals de la part demandada, per la resolució de hui, el jutge, de conformitat amb el que disposen els articles 156.4 i 164 de la Llei d'Enjudiciament Civil 1/2000, ha ordenat publicar este edicte en el tauler d'anuncis d'este jutjat o butlletí oficial, per a portar a efecte la diligència de notificació.  
  
  
Torrevieja, 2 de febrer de 2014.- El secretari judicial: José Antonio Villalgordo Cárceles.
Diari Oficial de la Generalitat Valenciana


Sumari del DOGV 7551, del 18-06-2015 (2015/5614)

Notificació de la sentència dictada en el procediment ordinari número 2922/2012.
--------------------------------------------------------------------------------

### Dades del document

Número de DOGV
:   7551

Data del DOGV
:   18-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/5614


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el procediment ordinari número 2922/2012. [2015/5614]  
Demandant: Banque PSA Finance, sucursal a Espanya.  
Procuradora: María Irene Tormo Moratalla.  
Demandada: María Aurora Vizcaíno Aledo.  
Procurador/a: -  
Juan Carlos García-Torres Martínez, secretari judicial del Jutjat de Primera Instància número 5 d'Elx i el seu partit, faig constar que:  
En virtut d'allò que s'ha acordat per resolució d'esta data dictada en el procediment de referència, i en atenció al desconeixement de l'actual domicili o parador de María Aurora Vizcaíno Aledo, de conformitat amb el que disposa per a això els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del jutjat, a fi de dur a terme la diligència de notificació, i es testimonia a continuació la resolució objecte de notificació:  
  
  
«Sentència número 139/2013  
Elx, 27 de maig de 2013.  
María Encarnación Aganzo Ramón, magistrada jutgessa de Primera Instància número 5 d'Elx, havent vist i oït les presents actuacions de juí ordinari seguides davant d'este jutjat amb el número 2922/2012 a instàncies de la mercantil Banque PSA Finance, sucursal a Espanya, representada per la procuradora dels tribunals Irene Tormo Moratalla i assistida per la lletrada Elena Sanchis Silvestre, contra María Aurora Vizcaíno Aledo, declarada en rebel·lia.  
Dispositiva  
Estime parcialment la demanda interposada per la mercantil Banque PSA Finance, sucursal a Espanya, representada per la procuradora dels tribunals Irene Tormo Moratalla, contra María Aurora Vizcaíno Aledo, declarada en rebel·lia, i condemne la demandada al pagament a l'actora de la suma de 9.210,83 euros, més els interessos legals des de la data del tancament del compte. Tot això sense exprés pronunciament en costes.  
  
Contra esta sentència podrà interposar-se davant d'este jutjat un recurs d'apel·lació per a l'Audiència Provincial d'Alacant (secció novena) en el termini de 20 dies a comptar des de la notificació, prèvia consignació del depòsit legal.  
Esta és la meua sentència, de la qual s'expedirà una testimoniança per unir-la a les actuacions, que pronuncie, mane i firme.  
Publicació. L'estenc jo, la secretària, per a fer constar que a continuació es procedix a fer pública la sentència dictada per mitjà de la notificació a les parts. En done fe.»  
  
I perquè valga de notificació de forma deguda respecte de María Aurora Vizcaíno Aledo, expedisc el present edicte.  
  
Elx, 3 de juny de 2015.- El secretari judicial: Juan Carlos García-Torres Martínez.
Diari Oficial de la Generalitat Valenciana


Sumari del DOGV 7656, del 12-11-2015 (2015/9062)

Informació pública de l'expedient FOCUPAVP/14/2015 d'ocupació de terrenys de les vies pecuàries Carrerada de Pedreguer i Carrerada del Pou dels Òlbits, al terme municipal de Pedreguer.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7656

Data del DOGV
:   12-11-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/9062


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient FOCUPAVP/14/2015 d'ocupació de terrenys de les vies pecuàries Carrerada de Pedreguer i Carrerada del Pou dels Òlbits, al terme municipal de Pedreguer. [2015/9062]  
Als efectes previnguts en l'article 34 de la Llei 3/2014, d'11 de juliol, de Vies Pecuàries de la Comunitat Valenciana, i l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se sotmet a informació pública l'expedient FOCUPAVP 14/ 2015, d'ocupació de terrenys de les vies pecuàries Carrerada de Pedreguer i Carrerada del Pou dels Òlbits, al terme municipal de Pedreguer, segons projecte d'antena d'alta pressió per a subministrament de gas natural, sol·licitat per Redexis Gas Distribución, SAU.  
Cosa que es fa pública perquè puga ser examinat l'expedient en les oficines de la Direcció Territorial d'Agricultura, Medi Ambient, Canvi Climàtic i Desenvolupament Rural, síties al carrer de Churruca, número 29, quarta planta (en horari de 09.00 a 14.30 hores, de dilluns a divendres) i formular totes les al·legacions que considere oportunes en el termini d'un mes, a partir de la publicació del present anunci.  
  
Alacant, 8 d'octubre de 2015.- La directora territorial: Carmen Català Galván.
Diari Oficial de la Generalitat Valenciana


Sumari del DOGV 7510, del 22-04-2015 (2015/3452)

Formalització del contracte número 25/14. Subministrament i instal·lació de 500 unitats de fonamentacions especials per a elements higiènics en platges de la Comunitat Valenciana.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   7510

Data del DOGV
:   22-04-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/3452


Data del document
:   15-04-2015

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme

Formalització del contracte número 25/14. Subministrament i instal·lació de 500 unitats de fonamentacions especials per a elements higiènics en platges de la Comunitat Valenciana. [2015/3452]  
1. Entitat adjudicadora  
a) Organisme: Agència Valenciana del Turisme (CIF: N4487923S).  
b) Dependència que tramita l'expedient: Secció de Contractació.  
c) Número d'expedient: 25/14.  
d) Adreça d'Internet del perfil del contractant: www.contratacion.gva.es.  
  
2. Objecte del contracte  
a) Tipus de contracte: mixt, contenint prestacions pròpies del contracte de subministrament, que prevalen des del punt de vist econòmic sobre les prestacions pròpies del contracte de servicis.  
b) Descripció de l'objecte: subministrament i instal·lació de 500 unitats de fonamentacions especials per a elements higiènics en platges de la Comunitat Valenciana.  
c) CPV: 45223822-4.  
d) Diari oficial i data de publicació de l'anunci de licitació en:  
DOCV: 17 de desembre de 2014.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa en funció d'una pluralitat de criteris.  
  
4. Pressupost de licitació  
Cent huitanta mil euros (180.000,00 ?), IVA exclòs.  
  
5. Formalització del contracte  
a) Data d'adjudicació: 13 de març de 2015.  
b) Data de formalització del contracte: 14 d'abril de 2015.  
c) Contractista: Servicios Mantenimientos y Obras Sevengar, SL, i Actuaciones de Ventas i Exportaciones, SLU, Unió Temporal d'Empreses, Llei 18/1982, de 26 de maig.  
d) Nacionalitat: espanyola.  
e) Import d'adjudicació: cent vint-i-quatre mil setanta-cinc euros (124.075,00 ?), IVA exclòs.  
f) Avantatges de l'oferta adjudicatària: l'oferta presentada per l'empresa adjudicatària ha resultat la més avantatjosa per aplicació dels criteris establits per a l'adjudicació del contracte.  
  
València, 15 d'abril de 2015.- El director de l'Agència Valenciana del Turisme: Sebastián Fernández Miralles.
Diari Oficial de la Generalitat Valenciana


Sumari del DOGV 7493, del 26-03-2015 (2015/2479)

Notificació de la sentència dictada en el procediment ordinari número 1653/2012.
--------------------------------------------------------------------------------

### Dades del document

Número de DOGV
:   7493

Data del DOGV
:   26-03-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/2479


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1653/2012. [2015/2479]  
Eva María Mateu Peidró, secretària d'este Jutjat de Primera Instància número 2 de Castelló de la Plana, faig saber que en este procediment s'ha dictat sentència en data 9 de febrer de 2015, l'encapçalament i dispositiva de la qual, literalment, són com seguix:  
  
«Sentència número 000014/2015  
Castelló de la Plana, 9 de febrer de 2015  
Diana Moreno Martín, magistrada jutgessa del Jutjat de Primera Instància número 2 de Castelló de la Plana i partit, he vist estes actuacions de juí ordinari seguides en este jutjat amb el número 1653/2012, en les quals ha sigut part demandant la Comunitat de Propietaris de la Torre I d'Apartamentos Las Vegas, en la platja de la Conxa d'Orpesa, representada per la procuradora senyora Linares Beltrán i assistida per un lletrat, Carlos Sanz de Bremond Noriega, i part demandada Jeanne Guyot, en situació de rebel·lia processal, atenent als següents,  
  
[?]  
Dispositiva  
Estime íntegrament la demanda formulada per la procuradora senyora Linares Beltrán, en nom i representació de la Comunitat de Propietaris de la Torre I d'Apartamentos Las Vegas, en la platja de la Conxa d'Orpesa, contra Jeanne Guyot, i en conseqüència, condemne Jeanne Guyot, que abone a la part demandant, i pels conceptes expressats en la present resolució, la quantitat de 6.642,72 euros, més els interessos legals des de la interposició de la demanda, fins a la data de la sentència, i a partir de la sentència els interessos de l'article 576 de la Llei d'Enjudiciament Civil; així com al pagament de les costes processals.  
  
Notifiqueu esta sentència a les parts, i feu-los saber que en contra podran interposar a través d'este jutjat, prèvia consignació del depòsit legalment previst, el recurs d'apel·lació en ambdós efectes, dins dels 20 dies següents a la notificació perquè siga resolt per l'Audiència Provincial de Castelló de la Plana.  
Esta és la meua sentència, que pronuncie, mane i firme.»  
  
I perquè conste i servisca d'edicte per a la notificació de la sentència als demandats Jeanne Guyot, expedisc el present edicte.  
  
Castelló de la Plana, 11 de febrer de 2015.- La secretària judicial: Eva María Mateu Peidró.
Diari Oficial de la Generalitat Valenciana


Sumari del DOGV 7585, del 04-08-2015 (2015/6981)

DECRET 122/2015, de 31 de juliol, del Consell, pel qual deixa sense efecte el Decret 117/2015, de 24 de juliol, del Consell, i acorda el cessament de Jacobo Navarro de Peralta García com a director general de l'Agència Valenciana d'Avaluació i Prospectiva.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7585

Data del DOGV
:   04-08-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/6981


Data del document
:   31-07-2015

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * Conselleria de Presidència

DECRET 122/2015, de 31 de juliol, del Consell, pel qual deixa sense efecte el Decret 117/2015, de 24 de juliol, del Consell, i acorda el cessament de Jacobo Navarro de Peralta García com a director general de l'Agència Valenciana d'Avaluació i Prospectiva. [2015/6981]  
En virtut del que disposen els articles 17.a, 28.b i 33.2 de la Llei 5/1983, de 30 de desembre, de la Generalitat, del Consell, i a proposta del president de l'Agència Valenciana d'Avaluació i Prospectiva, el Consell, en la reunió del dia 31 de juliol de 2015, acorda:  
1. Deixar sense efecte el Decret 117/2015, de 24 de juliol, del Consell.  
2. El cessament de Jacobo Navarro de Peralta García com a director general de l'Agència Valenciana d'Avaluació i Prospectiva, oït el Comité de Direcció, d'acord amb l'article 8.1 de la Llei 5/2006, de 25 de maig, de la Generalitat, de Creació de l'Agència Valenciana d'Avaluació i Prospectiva, i li agraeix els serveis prestats.  
  
Aquest decret tindrà efectes des del mateix dia de l'aprovació.  
  
  
València, 31 de juliol de 2015.  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ
Diari Oficial de la Generalitat Valenciana


Sumari del DOGV 7485, del 13-03-2015 (2015/2133)

Notificació de tràmits d'audiència en matèria d'acolliment familiar. Expedients números ASC/ 185, 186/2004 i GNA 9815/2007.
---------------------------------------------------------------------------------------------------------------------------

### Dades del document

Número de DOGV
:   7485

Data del DOGV
:   13-03-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/2133


Organisme emissor
:   Conselleria de Benestar Social

Tipus de document
:   Anunci

Notificació de tràmits d'audiència en matèria d'acolliment familiar. Expedients números ASC/ 185, 186/2004 i IKJ 8712/2007. [2015/2133]  
Per no haver-se pogut practicar la notificació personal als interessats del tràmit d'audiència referent als expedients que a continuació s'indiquen, se'n publica un extracte en el Diari Oficial de la Comunitat Valenciana, de conformitat amb allò que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, en relació amb l'article 61 d'este text legal.  
  
Perquè les persones interessades puguen al·legar i presentar els documents i justificacions que estimen pertinents podran comparéixer, en el termini de 10 dies des de la publicació del present anunci en el DOCV, a la seu de la Direcció Territorial de Benestar Social d'Alacant, Secció de Família i Adopcions, situada en la rambla de Méndez Núñez, número 41, d'Alacant, de 09.00 a 14.00 hores.  
S'advertix expressament els interessats que, en el cas de no comparéixer en eixe termini, se'ls tindrà per decaiguts en el seu dret a adduir al·legacions i aportar documents o justificacions.  
  
Expedient número: ASC 185, 186/2004.  
Persones interessades: Juan Bautista Flores Fernández i Narcisa Fernández Utrera.  
Últim domicili conegut: carrer del Llimoner, número 23, baixos, 03923 Elx (Alacant).  
Acord de 12 de gener de 2015, de la Direcció Territorial de Benestar Social d'Alacant: tràmit d'audiència referent al procediment de variació de guarda dels menors J. B. F. F. i A. F. F.  
  
Expedient número: CHE 6713/2007.  
Persones interessades: Literas Marín i Laurenta Dobre.  
Últim domicili conegut: desconegut a Alacant.  
Acord de 9 de febrer de 2015, de la Direcció Territorial de Benestar Social d'Alacant: tràmit d'audiència referent al procediment de cessament d'acolliment familiar amb família educadora i acolliment residencial de la menor A. M.  
  
Alacant, 18 de febrer de 2015.- El director territorial de Benestar Social: Álvaro Prieto Seva.